**מאמר דניאל לפרשת "שלח לך"**

**הרב מוגרבי שליט"א סיפר מעשה בבא סאלי הקדוש, שבוקר אחד הבבא סאלי קרא לחתנו, רבי דוד יהודיוף וביקש ממנו להצטרף אליו לבקר יהודי קשיש באשדוד. נסעו שניהם לאשדוד לביתו של אותו קשיש, עלו לקומה הרביעית ונכנסו לביתו. מיד קם הקשיש ממקומו ושמח לראותם. הקשיש היה נראה בריא לחלוטין, הולך זקוף, ללא משקפים, עם שיניים בריאות ולא היה רועד כלל בידיו. שוחחו השלושה במשך זמן והקשיש בסוף הביקור ליווה אותם לרכבם ועלה לביתו. בדרך שאל הבבא סאלי את חתנו: "בן כמה אתה חושב הקשיש שהיינו אצלו הרגע?" ענה לו חתנו: "ניראה כבן שבעים". אמר לו הבבא סאלי : "הקשיש הזה בן מאה ושלוש עשרה שנים ויש לו עוד שבע שנים לחיות". התפלא חתנו ושאל את הבבא סאלי, "הרי הוא בריא כמו בן 50, מתפקד להפליא, ועוד גר בקומה רביעית. מה הזכות שלו"? ענה לו הבבא סאלי "סבי עליו השלום, רבי יעקב, יצא כמו בכל יום לתפילת מנחה, הזמן עבר ולא היה מניין. כמה דקות לפני השקיעה, יצא רבי יעקב לחפש אנשים ומצא ילד קטן, שאלו רבי יעקב, "בחור בן כמה אתה?" ענה לו הילד "בן 14", שאלו רבי יעקב, "האם תוכל להשלים לנו מניין?" "בשמחה" ענה הילד. וכך זכו כולם להתפלל במניין. בסוף התפילה, ניגש סבי, רבי יעקב, לילד וברכו "יהי רצון שתהיה בריא עד 120 שנה." אותו ילד קטן, זהו הקשיש שהיינו אצלו. ואם מור זקני, ברכו בברכה כזו, הוא לא יפטר יום אחד לפני 120 שנה כי מה שבירך והוציא מהפה ה' יתברך מקיים, אדם קדוש ששומר על פיו מדיבורים אסורים, מקדש את פיו ולשונו, זוכה שברכותיו מתקיימות. ועוד דבר שלמדים מהעניין, אדם שעושה מצווה, עושה מעשה טוב, עוזר לזולת להשלים מניין, או כל דבר אחר, עוזר לציבור שלם, זכות המצווה הגדולה תעמוד לו לעד ולעולמי עולמים.**

**בתחילת הפרשה, ה' אומר למשה "שלח לך אנשים ויתרו את ארץ כנען אשר אני נתן לבני ישראל איש איש אחד למטה וכו'.. והינה רש"י הקדוש שואל מדוע נסמכה פרשת המרגלים לפרשת מרים? ומפרש רש"י "לפי שלקתה על עסקי דיבה שדיברה באחיה ורשעים הללו ראו ולא לקחו מוסר". כך הם דברי מדרש רבה. והינה באמת בפרשה הקודמת מסופר לנו שמרים דיברה עם אהרון על משה, ולקתה בצרעת והעם חיכה לה שבוע ימים. והינה המרגלים האלה, לא לקחו מוסר? לא הבינו שאסור לדבר לשון הרע? ועוד על מה הם דיברו רע? על הארץ הקדושה. הארץ שה' יתברך נתן לאבותינו הקדושים ומשה רבנו התפלל להיכנס אליה. ורואים אנו דבר נפלא, המרגלים לכלכו על הארץ, וה' גזר עליהם למות. ומה יעשו עם החיים שלהם שהיו צריכים עוד לחיות? את החיים שלהם נתן ה' לכלב בן יפונה ויהושע בן נון, צדיק שעושה מצווה מוסיפים לו שנים "ויוסיפו לך שנות חיים". דבר זה נרמז בפרשת השבוע שנאמר "ויהושע וכלב חיו מן האנשים" חיו מאותם מרגלים שדיברו רע על הארץ. ומהיכן עוד ההוכחה לדברים אלו? אנו למדים זאת גם מהגמרא הקדושה. הגמרא מספרת על אמורא בשם רבי ביבי בר אביי, הוא היה חבר של מלאך המוות. יום אחד רואה רב ביבי בר אביי שמלאך המוות שולח שליח ואומר לשליח "לך תביא לי אישה בשם מרים שהעבודה שלה זה לגדל שיער. מה עשה השליח של מלאך המוות? טעה והביא אישה בשם מרים שמגדלת ילדים. במקום להביא אישה שמגדלת שיער הביא אישה שמגדלת ילדים. אמר לו השליח "טעיתי, אלך ואחזיר לה את הנשמה". אמר לו מלאך המוות "לא. תשאיר אותה פה וזהו". אמר רב ביבי בר אביי למלאך המוות "מסכנה האישה הזאת מה אשמה? לקחתם לה את החיים בטעות". אמר לו מלאך המוות לרב ביבי בר אביי : "יש פסוק בתורה יש נספה בלא משפט" יש אדם שמת לפני הזמן שלו. שאל אותו רב ביבי בר אביי "ומה תעשה אז עם החיים שנשארו לה?" אמר לו מלאך המוות "נותנים את החיים האלה לתלמיד חכם צעיר שעוסק בתורה ועושה מצוות מוסיפים לו את השנים האלה, או לאחד שמעביר על מידותיו והוא צנוע אז מביאים לו את החיים האלה. מאריכים לו ימים". אדם שעושה מצוות, כבד את אביך ואת אמך למען יאריכון ימיך, אדם שעוסק בתורה, אדם שיש לו דרך ארץ, אדם שמעביר על מידותיו מוחלים לו על כל פשעיו, זוכה לאריכות ימים טובים ושנים טובות.**

**כלב בן יפונה ויהושע בן נון ניצלו מעצת המרגלים, הם לא חטאו איתם ואם נסתכל היטב כיצד זכו להינצל? משה רבנו בירך את יהושע, הוסיף לו את האות י' להושע בן נון. "יה יושיעך מעצת מרגלים" ומהיכן האות י' הזאת הגיעה? אות י' שקיבל הגיעה משרה אימנו. שהיתה ניקראת שרי ואז שינו לה את השם לשרה. ומדוע דווקא האות י' ? אור החיים הקדוש מתרץ שהוסיף לו את האות י' כי היא בגימטריה 10, שיהיה לו כוח להינצל מ 10 מרגלים שדיברו לשון הרע על הארץ. ואפשר לשאול שאלה, מי בירך את כלב בן יפונה? הרי גם הוא ניצל מעצת המרגלים, והרי לא ראינו בכל הפרשה שמשה רבנו ניגש אליו ובירך גם אותו. אז כיצד ניצל? מסביר הרב יאשיהו יוסף פינטו שליט"א, כלב בן יפונה היה גלגול של אליעזר עבד אברהם. ונאמר לנו בפרשה שכלב בן יפונה הלך למערת המכפלה בחברון. הוא הלך להתפלל אצל אברהם, כי כלב בן יפונה היה גלגול של אליעזר עבד אברהם. וכך גם מפרש רש"י על פסוק כב, "ויעלו בנגב( ויעלו לשון רבים) ואז כתוב מיד, "ויבא עד חברון" יבוא – לשון יחיד. ורש"י אומר שהיה זה כלב בן יפונה. שהלך לחברון להשתטח אצל האבות הקדושים, שלא ילך אחרי עצת חבריו שינצל אף הוא מעצת מרגלים. ורואים מהי כוחה של מסירות נפש, אומנם לא זכה לברכה ממשה רבנו, אבל לא וויתר, הלך ועשה מסירות נפש, התפלל במערת המכפלה.**

**בסוף הפרשה מוזכרת לנו מצוות ציצית. ואם נסתכל בפירוש רש"י אז המילה ציצית בגימטריה 600 , ועוד 8 חוטים ו 5 קשרים ביחד זה 613 כמניין תרי"ג מצוות. והיא שקולה כנגד תרי"ג המצוות, ומצילה את האדם מן החטא. וניתן להקשות קושיה גדולה ביותר שרבים המפרשים שאלו אותה, הרי בפרשת שמע ישראל כתוב "ציצת" ולא רשום "ציצית" ולכן אם באמת נסתכל הגימטריה של המילה "ציצת" היא 590 ולא 600 ואם באמת כך, אז הגימטריה של ציצת זה 590 ועוד 8 חוטים ועוד 5 קשרים זה גימטריה 603. אז איך זה מסתדר עם החשבון שעשה רש"י הקדוש? איך באמת ציצית יוצא לנו גימטריה 613 ? אז הרב עובדיה פירש זאת על פי דבריו של רבנו בחיי, שנאמר בפרשת שמע ישראל, שלוש פעמים ציצת. "עשו להם ציצת", "ונתנו על ציצת" "והיה לכם לציצת". והינה אם נסתכל טוב, במילה השלישית נאמר "לציצת" עם האות ל' שהיא בגימטריה 30. כלומר, אם נחלק את ה 30 ל 3 פעמים נקבל 10. כמניין י'. ואז בעצם ה ל' שהוספנו למילה ציצת מתחלקת לנו ל 3 הפעמים שמוזכרת המילה לציצת וזה באמת כאילו כל מילה ציצת קיבלה את האות י' שהיא 10 כמניין י' ויוצא לנו "ציצית" כפי שרש"י אומר.**

**יש פירוש גדול של הבן איש חי הקדוש, רבי יוסף חיים, מפרש שחטא המרגלים קשור גם ליוסף הצדיק ולשבטים הקדושים שהרי שעלו למצרים אמר להם "מרגלים אתם" והבן איש חי מביא מדרשים ארוכים בעניין זה, אך נעלה בכתב בקצרה כמה מדבריו הקדושים. בגמרא יש חילוק, רבי ישמעאל אומר 12 מרגלים היו, כל שבט היה לו מרגל אחד. רבי עקיבא אומר 24 מרגלים הלכו לרגל את ארץ ישראל. ומאיפה רבי עקיבא מביא ראיה לדבריו? אז הגמרא אומרת "איש למטה איש למטה" כל איש זה 1, נאמר פעמיים איש, לכן שני אנשים מכל שבט. סך הכל 12 כפול 2 זה 24 מרגלים. אך עדיין לא ברור לנו, הרי בפרשה אומרים לנו, במפורש שהלכו רק 12 מרגלים !! איך יכול להיות בכל זאת שרבי עקיבא אומר 24 מרגלים? והינה מסבירים הארי הקדוש והבן איש חי שהשבטים הקדושים ירדו לארץ מצרים לחפש את יוסף הצדיק ולהביא אוכל לאביהם, שפגש אותם יוסף, אמר להם "מרגלים אתם" הוא מכניס להם בנשמה כוח לעתיד לבוא שבעוד כמה שנים עתידים הם להיכנס לארץ לבדוק אם הארץ טובה. שהנשמה של השבטים תיכנס בתוך המרגלים. ועל פי זה אפשר לפרש את דברי רבי עקיבא. 12 מרגלים שנשלחו, ועוד אותם שבטים שאמר להם יוסף הצדיק מרגלים אתם ביחד זה 24, וזה מה שהתכוון רבי עקיבא בגמרא. ורואים עוד הוכחה יפה מאוד מהפרשה שלנו, זה רמוז לנו גם מתוך הפסוקים אם נסתכל היטב נאמר "למטה יוסף למטה מנשה" אך אצל אפרים לא כתוב "למטה יוסף למטה אפרים" ומדוע? הרי אפרים היה בנו של יוסף בדיוק כמו מנשה, אלא מכאן ההוכחה למה שאמרנו מקודם, יוסף הצדיק קיבל עונש על שדיבר רע על האחים, לכן כתוב למטה יוסף למטה מנשה שיצא משבטו של מנשה "גדי בן סוסי" שהיה משלוחי משה לרגל את הארץ ודיבר רעה על הארץ. ולא כתוב מטה יוסף למטה אפרים שהיה יהושע בן נון ממטה אפרים ולא דיבר רעה על הארץ.**

**חיסרון באמונה**

**היו קבוצת בחורים מישיבת פורת יוסף, שלמדו יחד וגם התחתנו כולם בהפרשי זמן קצרים זה מזה, אבל למרבה הצער עברו כבר שנתיים מאז שכולם התחתנו ולאף אחד אין ילדים. לאחר שהתפללו ובכו הרבה, החליטו כולם לנסוע יחדיו לביתו של הצדיק הבבא חאקי "רבי יצחק אבוחצירא" שהתגורר ברמלה. הבבא חאקי שמע את דבריהם, חשב קצת ואז אמר "תצטרכו לנסוע לנתיבות לאחי הבבא סאלי ובקשו ממנו שיברך אתכם". אל תשכחו רק, "תדגישו שאתם תלמידי פורת יוסף" אל תשכחו זאת. הבבא סאלי אוהב מאוד את הישיבה הזאת. ואכן, מרמלה המשיכו כולם לנתיבות לבבא סאלי. כאשר הם הגיעו הציגו את עצמם כתלמידי ישיבת פורת יוסף, סיפרו שהיו אצל הבבא חאקי והוא שלח אותם הנה. הם ביקשו להתברך בבנים ובנות. הבבא סאלי הסתכל על כולם ואמר "כולכם מבורכים". כולם הרגישו הרגשה טובה, אבן ירדה מליבם. כולם הלכו שמחים לביתם. כעבור שנה, לכולם נולד ילדים, לכולם חוץ מאחד האברכים. כל התשעה התברכו מהבבא סאלי אך הוא גם התברך ולא זכה מה' לילדים. אותו אברך, חזר לרמלה ושאל את הבבא חאקי "מדוע כולנו עלינו לנתיבות להתברך מפיו הקדוש של הבבא סאלי, וכולם קיבלו ילדים, רק אני לא?" אמר הבבא חאקי שהוא לא יודע, ומשהו באמת מוזר, כי ברכותיו של הבבא סאלי מתגשמות וה' שומע לצדיק. ביקש הבבא חאקי ללכת לאחיו ולשאול אותו לעניין. הוא הבטיח להחזיר לאברך הצעיר תשובה תוך כמה ימים. ואכן שנפגשנו האחים הבבא סאלי והבבא חאקי, שאל אותו הבבא חאקי "מדוע רק 9 אברכים זכו לילדים? והרי כולם קיבלו ממך את אותה ברכה "כולכם מבורכים". ומדוע כך יצא?" ענה לו הבבא סאלי תשובה מדהימה וחזקה. "כל מי שהאמין בברכה שלי וביכולת ה' שיהיה נס והאמין במילים שהוצאתי מהפה, זכה. אך הוא בליבו לא האמין למילים כולכם מבורכים, היה לו צל של ספק ולכן לא התברך". האברך ששמע זאת השפיל מבטו, אכן צדק הבבא סאלי, באמת הרהרתי בלב והיה לי חיסרון באמונה, לא כל כך האמנתי במילים שהוציא מהפה והפעם ביקש האברך הצעיר שוב מהבבא סאלי ברכה, והפעם באמת האמין בלב שלם בברכה של הצדיק ובכוח של ה'. והינה הצדיק גזר שוב "כולכם מבורכים" והינה כעבור שנה זכה אף הוא לילדים. רואים כמה כוח יש לצדיק שהוא גוזר וה' מקיים, ורואים עוד יסוד גדול, כמה חשוב ללכת בתמימות עם ה', שלא יהיה לך צל של ספק, כאשר יש חיסרון באמונה אפשר לאבד את הכל.**

**קדושת בית הכנסת**

**מספרים על הקוזאקים שהיו רשעים גדולים, הרכובים על סוסים מאולפים וחזקים במיוחד. באחד הימים, עצרה פלוגת הקוזאקים בעיירה רימינוב, העיירה של הרב מנחם מנדל מרימינוב. חיפשו הלוחמים מקום מצויין לסוסים החזקים שלהם, ואמרו "המקום הכי טוב הוא בית הכנסת של היהודים, נהפוך אותו לאורווה של הסוסים שלנו". ציוו הקוזאקים לפנות את בית הכנסת ולהוציא כל מה שיש שם. כולם רצו מהר לרב הקדוש, רבי מנחם מנדל שיגיד מה לעשות. הרב כינס את כולם, וכל אחד הציע רעיון כלשהו כיצד להתחמק מהגזירה הקשה. ואז קם אחד ואמר "אני יודע, יש לנו נזילה גדולה בבית הכנסת כבר כמה זמן, הרבה זמן, בואו נגיד לקוזאקים שזה לא טוב לסוסים שלהם, כי הנזילה תגרום לסוסים שלהם חולי." כולם התלהבו מהרעיון ושיבחו אותו, חוץ מרבי מנחם מנדל שאמר "אוי ואבוי לנו, שככה זלזלנו בבית הכנסת, בגלל הנזילה הגיעה הגזירה, תתקנו מהר את הנזילה, ותטפחו את בית הכנסת ותראו את ישועת ה', ובאמת כך היה, תיקנו את הנזילה מהר, טיפחו וסידרו את בית הכנסת לתפילה ואז באמת הקוזאקים הודיעו שהם חייבים להמשיך בדרכם בעקבות שינויים שקרו ונעלמה הגזרה. נשתדל כולנו ללמוד מזה, לשמור על בית הכנסת מדיבורים ולא לזלזל בקדושת בית כנסת. ובזכות שנשמור על קדושת בית הכנסת נזכה לגאולה השלמה ולישועת ה' שכל תפילותנו יעלו למעלה.. וכפי שמספרים על הבעל שם טוב הקדוש, שנכנס פעם אחת לבית כנסת שבה היו מדברים דיבורים באמצע התפילה וגם היו מבזים את קדושת הבית כנסת, בא הבעל שם טוב הקדוש לרבנים של אותה בית הכנסת ואמר להם "כמה תורה יש בבית הכנסת, המקום מלא בתורה ובתפילות" הם שמחו שמחה גדולה, אבל הבעל שם טוב היה עם פנים עצובות, הוא הסביר "כל התפילות שלכם והתורה נשארות פה למטה. קשה לתפילות לעלות למעלה, הם בקושי עוברות את הקיר.." בית כנסת שמזלזלים בה התפילות לא יכולות לעלות למעלה, התפילה לא אותה תפילה, הברכות לא אותם ברכות, הקדושה לא אותה קדושה, בית הכנסת זה מקדש מועט, כיום שאין בית מקדש הבית כנסת הוא מעין בית מקדש קטן. ולכן צריכים לשמור על קדושת בית הכנסת ובכך ה' ישמע לתפילותנו אמן כן יהי רצון.**

**רבי יוסי בן קיסמא נפטר בכ"ו סיוון, בשבת זה יום ההילולה שלו, נאמר בפרקי אבות בשמו "אמר רבי יוסי בן קיסמא, פעם אחת הייתי מהלך בדרך ופגע בי אדם אחד ונתן לי שלום, והחזרתי לו שלום. אמר לי, רבי, מאיזה מקום אתה? אמרתי לו מעיר גדולה של חכמים ושל סופרים אני. אמר לי: רבי, רצונך שתדור עמנו במקומנו ואני אתן לך אלף אלפים דינרי זהב ואבנים טובות ומרגליות. אמרתי לו אם אתה נותן לי כל כסף וזהב ואבנים טובות ומרגליות שבעולם, אין אני דר אלא במקום תורה. וכן כתוב בספר תהילים על ידי דוד מלך ישראל, טוב לי תורת פיך מאלפי זהב וכסף. ולא עוד אלא שבשעת פטירתו של אדם אין מלוין לו לאדם לא כסף ולא זהב ולא אבנים טובות ומרגליות, אלא תורה ומעשים טובים בלבד, שנאמר, בהתהלכך תנחה אותך, בשכבך תשמור עליך, והקיצות היא תשיחך. בהתהלכך תנחה אותך בעולם הזה. בשכבך תשמור עליך בקבר. והקיצות היא תשיחך לעולם הבא".**

**רבי מרדכי אליהו נפטר בכ"ה סיוון היום זה יום פטירתו, נסיים בסיפור קצר: "לאחייני, יוסף חיים, בן החמש, היתה דלקת עיניים במשך תקופה ארוכה, כל התרופות לא הועילו. שקיקי תה ומשחות נמרחו, אך העין נותרה אדומה ומנופחת. באותה תקופה נכנס גיסי לרבנו, לחגיגת ה'חלאקה' לבנו הקטן, גם יוסף חיים האח הגדול הצטרף, אחרי גזירת השיער והברכה לחתן ה'חאלקה', ביקש האב ברכה גם עבור יוסף חיים, שיתרפא מדלקת העיניים הטורדנית. והרב, הביט עמוקות בעיניו של יוסף חיים, חייך אליו, ואמר: "כי עין בעין יראו". כשיצאו משם, הביעה אמו של יוסף חיים את אכזבתה על שהרב לא בירך אותו ברכה ארוכה יותר, ואפילו לא שם ידיו על ראשו של הילד. אך הינה, למחרת היום, בעת שבאו לאסוף את יוסף חיים מהגן, שאלה הגננת את אמו בפליאה:"איזו תרופה נתתם לו? עברה לו לגמרי הדלקת". ואימו בהתרגשות לא האמינה, הביטה על בנה ואמרה בהתרגשות "הכל בזכות הצדיק מרדכי אליהו" זכותם של הצדיקים תגן בעדינו שנזכה לגאולה השלמה אמן..**

**להפצת העלון ולזיכוי הרבים אנא פנו אלינו: במייל danielbar158@gmail.com או במספר: 0523458725**

**שבת שלום ומבורך**